5 “O Israel fi, muntie mo ho awerɛhow dwom* a merebɛto yi:2 ‘Ɔbaabun Israel ahwe ase;Ɔrentumi nsɔre bio.Wɔagyaw no ato n’ankasa asaase so;Na obiara nni hɔ a ɔbɛma no so.’3 “Na nea Awurade Tumfo Yehowa aka ni:‘Kurow a ɛde nnipa 1,000 bɛkɔ ɔko no, ɛbɛka nnipa 100;Na kurow a ɛde nnipa 100 bɛkɔ ɔko no, ɛbɛkannipa 10. Eyi ne nea ɛbɛto Israel fi.’+4 “Na nea Yehowa aka akyerɛ Israel fi ni:‘Monhwehwɛ me, na munnya nkwa.+5 Monnhwehwɛ Betel,+Monnkɔ Gilgal,+ na munntwam nnkɔ Beer-Seba,+Efisɛ sɛnea ɛte biara, wobetu Gilgal ase akɔ obi man so,+Na Betel bɛdan adehunu.*6 Monhwehwɛ Yehowa na munnya nkwa,+Anyɛ saa a, ɔbɛba Yosef fi so te sɛ ogya,Na ɔbɛhyew Betel, na obiara nni hɔ a obetumi adum no.7 Moma atɛntrenee dan awɔnwene,Na motow trenee kyene fam.+8 Nea ɔyɛɛ Kima nsorommakuw* ne Kesil nsorommakuw,*+Nea ɔma sum kabii dan adekyee,Nea ɔma adekyee yɛ tumm sɛ anadwo,+Nea ɔboaboa ɛpo mu nsu anoNa ohwie gu asaase so no,+Ne din ne Yehowa.9 Ɔde ɔsɛe bɛba ɔhoɔdenfo so,Na ɔbɛsɛe aban a ɛyɛ den.10 Wɔn a wɔtwe nkurɔfo aso wɔ kurow pon ano no, wɔtan wɔn,Na wokyi wɔn a wɔka nokware.+11 Esiane sɛ mugye afuw so tow* fi ohiani hɔ,Na mugye ne hwiit* fi ne nsam de yɛ tow nti,+Adan a moapae abo de asisi no, morentena mu bio,+Na bobe mfuw fɛfɛɛfɛ a moayɛ no, morennya nsã* wom nnom bio.+12 Na minim sɛnea mo amumɔyɛ* dɔɔso,Ne sɛnea mo bɔne yɛ akɛse.Moteetee ɔtreneeni,Mugye adanmude,*Na mutiatia ahiafo fahodi so wɔ kurow pon ano.+13 Enti wɔn a wɔwɔ nhumu no bɛyɛ komm saa bere no,Efisɛ ɛbɛyɛ amanehunu bere.+14 Monhwehwɛ papa, na ɛnyɛ bɔne,+Na moanya nkwa.+Moyɛ saa a, Yehowa, asafo Nyankopɔn no ne mo bɛtena,Sɛnea moaka sɛ ɔne mo te no.+15 Munkyi bɔne na monnɔ papa,+Na mummu atɛntrenee wɔ kurow pon ano.+Ebia Yehowa, asafo Nyankopɔn no,Behu Yosef asefo a wɔbɛka no mmɔbɔ.’+16 “Enti nea Yehowa, asafo Yehowa Nyankopɔn no aka ni:‘Nkurɔfo besu denneennen wɔ mmɔnten so baabiara,Na mmorɔn nyinaa so, nnipa bɛteɛteɛm, “Buei! Buei!”Na wɔbɛfrɛ akuafo ama wɔabesu,Na wɔafrɛ wɔn a wonim su yiye ama wɔabɛbɔ bena.’17 ‘Nnipa besu denneennen wɔ bobefuw* biara mu,+Efisɛ mɛba abetwam wɔ wo mu,’ Yehowa asɛm ni.18 ‘Wɔn a wɔrehwɛ Yehowa da no kwan denneennen no, asɛm ato wɔn!+Sɛ Yehowa da no ba a, mohwɛ a, ɛdɛn na ebesi?+Ɛbɛyɛ sum, na ɛrenyɛ hann.+19 Ɛbɛyɛ sɛ obi a oguan fii gyata anim na okohyiaa osisi,Afei ɔkɔɔ ne fi de ne nsa kosoo ɔfasu mu a, ɔwɔ aka no.20 Yehowa da no bɛyɛ sum, ɛrenyɛ hann;Ɛbɛyɛ kusuu, na ɛrenhyerɛn.21 Mikyi mo afahyɛ ahorow no; ɛyɛ me tan.+Na mo nhyiam kronkron no ase hua no, m’ani nnye ho koraa.22 Na sɛ mobɔ ɔhyew afɔre ne akyɛde afɔre ma me mpo a,M’ani rennye ho;+Na sɛ mode mmoa a wɔadɔ srade bɔ asomdwoe afɔre a, merenhwɛ mpo.+23 Munnyae mo dwom no, na etuatua m’aso;Mo sankudwom no, mempɛ atie mpo.+24 Momma atɛntrenee nhwie sɛ nsu,+Na trenee ntene daa sɛ asubɔnten.25 O Israel fi, mfe 40 a na monam sare so no,+Mobɔɔ afɔre maa me, na mode akyɛde afɔre brɛɛ me anaa?26 Seesei, mobɛsoa mo hene Sakut ne Kaiwan* akɔ,Mo ahoni no, mo nsoromma anyame a moyɛe no.27 Na metu mo ase akɔ obi man so wɔ Damasko akyi noho,’+ nea ne din de Yehowa, asafo Nyankopɔn no asɛm ni.”+
twi_Latn